Diari Oficial de la Generalitat Valenciana


Sumari del DOGV 3622, del 10-11-1999 (1999/9376)

RESOLUCIÓ de 29 d'octubre de 1999, de la directora general d'Ensenyaments Universitaris i Investigació de la Conselleria de Cultura, Educació i Ciència, per la qual se seleccionen diversos treballs d'investigació per a la publicació per part de la conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3622

Data del DOGV
:   10-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9376


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 29 d'octubre de 1999, de la directora general d'Ensenyaments Universitaris i Investigació de la Conselleria de Cultura, Educació i Ciència, per la qual se seleccionen diversos treballs d'investigació per a la publicació per part de la conselleria. [1999/M9376]
  
L'Ordre de 24 de juny de 1999 (DOGV núm. 3.549, de 29 de juliol), de la Conselleria de Cultura, Educació i Ciència, va convocar un concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per part de la conselleria.
  
Segons el que establix la disposició addicional de l'esmentada ordre, delega la directora general d'Ensenyaments Universitaris i Investigació la facultat de seleccionar els treballs d'investigació que s'han de publicar.
  
D'acord amb el que establix el punt 7 de l'annex I de la citada ordre, la directora general d'Ensenyaments Universitaris i Investigació, prèvia proposta de la Comissió Científica regulada en el punt 4 del citat annex, emetrà resolució sobre esta convocatòria en el termini de sis mesos des de la data de finalització.
  
Examinades les sol·licituds presentades, i a proposta de la Comissió Científica, resolc:
  
Únic
  
Seleccionar els treballs d'investigació que figura com annex de la present resolució, als efectes de procedir a la publicació per part de la conselleria.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i el Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució
  
València, 29 d'octubre de 1999.- La directora general d'Ensenyaments Universitaris i Investigació (p. d. Ordre de 24.06.1999): Carmen Martorell Pallás.